PPKE BTK

**PÁZMÁNY SZENIOR EGYETEM**

2017 tavaszi szemeszter

**Nemcsak nézni, látni is!**

**A képek, a mozgóképek, a film napjaink kommunikációjában, médiumaiban**

*Tudományág:* társadalomtudomány *(Kommunikáció- és médiatudomány)*

A vizualitás, a képi tartalmak jelenléte, intenzitása és jelentősége az elmúlt évszázadban

felerősödött személyes és társadalmi életünkben. Mióta gondolkodunk, szavakkal és képekkel is

kifejezzük magunkat, kapcsolatokat keresünk és ápolunk, együttműködünk és vetélkedünk

egymással. A barlangrajzok mítoszokra, kultuszra épülő képei ugyanúgy részei voltak a homo

sapiens lét- és kifejezési formáinak, mint később az épített műtárgyak, szobrok, festmények, grafikák. Később a vizuális technikai médiumok (fotó, film tv-video, internet) megjelenése megkülönböztethető, de egymástól szét nem választható folyamatokat indított el mind a társadalom egészében és alrendszereiben, mind a kommunikáció és média világában. Az előadássorozat egyetlen kérdésre adható különböző természetű válaszokat keres: hogyan

működik, kommunikál, hogyan hat, bűvöl el bennünket a kép, a mozgókép, vagy épp a film

világa?

Az előadások **csütörtöki** napokon 17 órakor kezdődnek és 18.30-kor fejeződnek be.

|  |  |  |
| --- | --- | --- |
| Dátum | A kurzus előadásai | Előadó |
| Febr. 9. | A látvány erőterében. Az ember világának képei | Kovács Ákos |
| Febr. 16. | A vizualitás fogalma, képtípusok és kommunikációs formáik | Kovács Ákos |
| Febr. 23. | Tömegmédia és kép. A vizuális kommunikáció és a közönség percepciója | Bognár Bulcsu |
| Márc.2. | A kép jelentősége a társadalomban (gúnyrajzok, politikai képek, újságok) | Ujvári Hedvig |
| Márc. 9. | Homo narrans, avagy a képi történetmesélés | Páprádiné Szilczl Dóra |
| Márc. 23. | Képi meggyőzés és manipuláció. Reklám és erőszak a képernyőn | Radetzky András |
| Márc. 30. | Újmédia és képhasználat | Andok Mónika |
| Ápr. 6. | Ablak a világra? A televízió a tömegkommunikációban | Bognár Bulcsu |
| Ápr. 27. | Képpoétikák /képpolitikák | Pócsik Andrea |
| Máj. 4. | Jelentésértelmezés a montázstörténet tükrében | Dér András |
| Máj. 11. | Hogyan befolyásoljuk a nézőt a filmes narrációkban? | Kárpáti György |